
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 127 

20 Ιουνίου ( _19@6 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση του Πρωτοκόλλου συνεργασίας ΕΛ.ΚΕ.Π.Α - 
ΚΕ.ΠΑ. στο πλαίσιο της υφιστάμενης Συμφωνίας 
Ελλάδος - Κύπρου για την ανάπτυξη της οικονομι¬ 
κής, βιομηχανικής καιτεχνολογικής συνεργασίας» 

(Κύπρος, 15.3.1996). 1 

Έγκριση Προγράμματος Πολιτιστικής και επιστημο¬ 
νικής συνεργασίας μεταξύ των Κυβερνήσεων της 
Ελληνικής Δημοκρατίας και της Ρωσικής Ο¬ 
μοσπονδίας για τα έτη 1995-1998. Αθήνα, 
14.12.1995. 2 


ΑΠΟΦΑΣΕΙΣ 

Αοι θ. Φ.0544/3/ΑΣ 260/Μ.4 562 (1) 

Έγκριση του Πρωτοκόλλου συνεργασίας ΕΛ.ΚΕ.Π.Α - 
ΚΕ.ΠΑ. στο πλαίσιο της υφιστάμενης Συμφωνίας 
Ελλάδος - Κύπρου για την ανάπτυξη της οικονομικής, 
βιομηχανικής και τεχνολογικής συνεργασίας» 
(Κύπρος, 15.3.1996). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, 
ΑΝΑΠΤΥΞΗΣ ΚΑΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντες υπόψειτις διατάξεις: 

1. - της Συμφωνίας Ελλάδος - Κύπρου οικονομικής, βιο¬ 
μηχανικής και τεχνολογικής συνεργασίας που υπογ ράφη κε 
στη Λευκωσία στις 26.5.1984 και κυρώθηκε με τον υπ’ αριθ. 
1630/1986 Νόμο που δημοσιεύθηκε στο υπ’ αριθ. 100 
Φύλλο της Εφημερίδος της Κυβερνήσεως τεύχος Α' της 
18.7.1986. 

2. το περιεχόμενο του υπό έγκριση Πρωτοκόλλου, απο¬ 
φασίζουμε: 

Εγκρίνουμε ως έχει και στο σύνολό του το Πρωτόκολλο 
συνεργασίας ΕΛ.ΚΕ.ΠΑ. - ΚΕ.ΠΑ. στο πλαίσιο της υφιστα- 
μένης Συμφωνίας Ελλάδος - Κύπρου για την ανάπτυξη της 
οικονομικής, βιομηχανικής καιτεχνολογικής συνεργασίας 
που υπογράφηκε στην Κύπρο στις 15 Μαρτίου 1996του ο¬ 


ποίου το κείμενο σε πρωτότυπο στην ελληνική έχει ως ε¬ 
ξής: 


Αθήνα, 4 Ιουνίου 1996 
ΟΙ ΥΠΟΥΡΓΟΙ 


ΕΞΩΤΕΡΙΚΩΝ 

Θ.ΠΑΓΚΑΛΟΣ 


ΑΝΑΠΤΥΞΗΣ 

Β. ΠΑΠΑΝΔΡΕΟΥ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 


ΠΡΩΤΟΚΟΛΛΟ ΣΥΝΕΡΓΑΣΙΑΣ ΕΛ.ΚΕ.Π.Α - ΚΕ.ΠΑ. 

ΣΤΟ ΠΛΑΙΣΙΟ ΤΗΣ ΥΦΙΣΤΑΜΕΝΗΣ ΣΥΜΦΩΝΙΑΣ 
ΜΕΤΑΞΥ 

ΤΗΣ ΚΥΒΕΡΝΗΣΗΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΚΑΙ ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ 
ΓΙΑ ΤΗΝ ΑΝΑΠΤΥΞΗ ΤΗΣ ΟΙΚΟΝΟΜΙΚΗΣ, 

ΒΙΟΜΗΧΑΝΙΚΗΣ ΚΑΙ ΤΕΧΝΟΛΟΓΙΚΗΣ ΣΥΝΕΡΓΑΣΙΑΣ 

ΠΡΟΟΙΜΙΟ 

Βάσει των προνοιών των άρθρων 2 (2) και 3 της 
Συμφωνίας για την Ανάπτυξη της Οικονομικής, 
Βιομηχανικής και Τεχνολογικής Συνεργασίας, που υπο¬ 
γράφτηκε στις 26 Μάίου 1984, μεταξύ των Κυβερνήσεων 
της Ελληνικής και της Κυπριακής Δημοκρατίας, το 
Ελληνικό κέντρο παραγωγικότητας και το κέντρο παρα¬ 
γωγικότητας Κύπρου συμφώνησαν τα ακόλουθα: 

1. Να ανανεώσουν για περίοδο άλλων τεσσάρων ετών 
το τετραετές Πρωτόκολλο Συνεργασίας που υπογρά¬ 
φτηκε από τον Αναπληρωτή Υπουργό Εθνικής Οι¬ 
κονομίας της Ελλάδος και τον Υπουργό Εργασίας και 
Κοινωνικών Ασφαλίσεων της Κύπρου στις 23 Μάίου 1991. 

Σκοπός του νέου Πρωτοκόλλου είναι ο καθορισμόςτων 
γενικών όρων και προϋποθέσεων που θα αποτελέσουν τη 
βάση για τη συμπλήρωση, συνέχιση και αξιολόγηση των 
έργων που άρχισαν στα πλαίσια του προηγούμενου πρω¬ 
τοκόλλου, καθώς και την προώθηση και υλοποίηση νέων 
έργων για το αμοιβαίο όφελος των δύο οργανισμών και 
των διμερών σχέσεων των δύο χωρών. 

2. Τα μέρη θα συστήσουν Συντονιστική Επιτροπή, η ο¬ 
ποία θα έχει την ευθύνη κατάρτισης διετούς προγράμμα¬ 
τος Δράσης και θα μεριμνά για την υλοποίησή του. Στο 

πρόγραμμα Δράσης θα προσδιορίζονται οι ακριβείς επι- 
μέρους υποχρεώσεις των μερών, το κόστος κάθε δρα¬ 
στηριότητας, ο τρόπος και τα μέσα χρηματοδότησης, κα¬ 
θώς επίσης και ο τρόπος αποτελεσματικής υλοποίησης 
των γενικών όρων και προϋποθέσεων που προβλέπονται 
στο παρόν Πρωτόκολλο. 

3. Στο διετές αυτό Πρόγραμμα θα περιλαμβάνονται 
δραστηριότητες επιμορφωτικού και ενημερωτικού πε¬ 
ριεχομένου, εκπόνηση ερευνών, παροχή συμβουλευτι¬ 
κών υπηρεσιών, καθώς και κάθε άλλη δραστηριότητα 
κοινού ενδιαφέροντος, όπως: 

(α) Συλλογή και διάχυση πληροφοριών, διοργάνωση εκ¬ 
δηλώσεων ενημέρωσης και πληροφόρησης, ειδικές εκ¬ 
δόσεις, ιδιαίτερα στην κοινή Μεσογειακή και Ευρωπαϊκή 
προοπτική. 

(β) Υποστήριξη αναπτυξιακής πολιτικής σε όλα τα επί¬ 
πεδα και τομείς (οικονομικό, κοινωνικό, πολιτιστικό και εκ¬ 
παιδευτικό δημόσιου και ιδιωτικού τομέα). 

(γ) Ανάπτυξη και υποστήριξη συνεργασιών μεταξύ επι¬ 
στημονικών φορέων και οργανισμών, κοινωνικών εταίρων 
και επιχειρήσεων. Οργάνωση, υποστήριξη και λειτουργία 
δικτύων και κοινοπραξιών. 

(δ) Από κοινού ανάπτυξη πρωτοβουλιών στο πλαίσιο 
της Ανανεωμένης Μεσογειακής Πολιτικής (ΜΕϋΑ). 
Αξιοποίηση των Ευρωπαϊκών Προγραμμάτων και 
Πρωτοβουλιών. 

(ε) Σχεδιασμός, οργάνωση, υλοποίηση και αξιολόγηση 
πιλοτικών προγραμμάτων σε νέα εργαλεία, μεθόδους και 
τεχνικές. 

(στ) Σχεδιασμός, οργάνωση και διεξαγωγή σεμιναρίων, 
συνεδρίων, διαλέξεων και κάθε είδους επιμορφωτικών 
προγραμμάτων, σε όλους τους τομείς δραστηριοτήτων 
των δύο οργανισμών. 

(ζ) Συμμετοχή στελεχών, συμβούλων και επιστημόνων 
κάθε οργανισμού στις δραστηριότητες του άλλου. 

(η) Συμμετοχή εκπαιδευομένων σε επιμορφωτικά 
προγράμματα του κάθε οργανισμού σε επιμορφωτικές 
δραστηριότητες του άλλου. 

(θ) Πρόσκληση στελεχών και εμπειρογνωμόνων του 
Ελληνικού Κέντρου Παραγωγικότητας και του Κέντρου 
Παραγωγικότητας και του Κέντρου Παραγωγικότητας 
Κύπρου σε διαλέξεις, σεμινάρια και συνέδρια που διοργα- 
νώνονται στην Ελλάδα και στην Κύπρο αντίστοιχα και 
αφορούν κυρίως το μάνατζμεντ, την πληροφορική, 
τεχνολογικές εφαρμογές, θέματα κοινής αγοράς, δημό¬ 
σιας διοίκησης κ.λπ. 

(ι) Συνεργασία στον τομέα της έρευνας και κοινής ανά¬ 
ληψης ερευνητικών προγραμμάτων στους τομείς που α- 
ναφέρονται στο (θ) πιο πάνω. 

4. Τα μέρη θα ανταλλάσσουν πληροφορίες και τεκμη¬ 
ρίωση, καθώς επίσης περιοδικά, εκδόσεις και δημοσιεύ¬ 
σεις τους, ώστε να επιτευχθεί παράλληλα και ο εμπλουτι¬ 
σμός των βιβλιοθηκών, των γνώσεων και της εμπειρίας 
τους. 

5. Τα μέρη διαθέτουν αμφότερατο στελεχικό δυναμικό 
τους, τις επιστημονικές και ερευνητικές εγκαταστάσεις 
τους και τον εξοπλισμό τους στον αντισυμβαλλόμενο, 
προκειμένου να συλλέξουντο απαραίτητο υλικό ερευνη¬ 
τικών και επιμορφωτικών προγραμμάτων. 

6. Τα μέρη θα διευκολύνουν την πρόσβαση των στε¬ 
λεχών και συνεργατών τους σε επιχειρήσεις και οργανι¬ 
σμούς για να εμπλουτίσουν τη γνώση και την εμπειρία 
τους. 


7. Το παρόν Πρωτόκολλο διαρκεί τέσσερα έτη. Μπορεί 
όμως να ανανεωθεί με κοινή συμφωνία των μερών για το 
ίδιο χρονικό διάστημα, τρεις μήνες πριν από τη λήξη του. 

8. Ως ημερομηνία έναρξης ισχύος του παρόντος 
Πρωτοκόλλου ορίζεται η 15η Μαρτίου 1996. 

Συντάχθηκε και υπογράφηκε στην Κύπρο την 15η 
Μαρτίου 1996, σε δύο πρωτότυπα στην Ελληνική γλώσ¬ 
σα, τα οποία είναι εξίσου αυθεντικά. 

Για την Κυβέρνηση της Για την Κυβέρνηση της 

Ελληνικής Δημοκρατίας Κυπριακής Δημοκρατίας 


ΓΙΑΝΝΟΣ ΠΑΠΑΝΤΩΝΙΟΥ ΑΝΔΡΕΑΣ ΜΟΥΣΙΟΥΤΤΑΣ 

ΥΠ. ΕΘΝ. ΟΙΚΟΝΟΜΙΑΣ ΥΠ. ΕΡΓ. & ΚΟΙΝ. ΑΣΦΑΛ.. 


Α οιθ. Φ.0544/3/ΑΣ 4/Μ. 4542 (2) 

Έγκριση Προγράμματος πολιτιστικής και επιστημονικής 
συνεργασίας μεταξύ των Κυβερνήσεωντης Ελληνικής 
Δημοκρατίας καιτης Ρωσικής Ομοσπονδίας γιατα έτη 
1995-1998. Αθήνα, 14.12.1995 


ΟΙ ΥΠΟΥΡΓΟΙ 
ΕΞΩΤΕΡΙΚΩΝ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 
ΠΟΛΙΤΙΣΜΟΥ ΚΑΙ ΤΥΠΟΥ ΚΑΙ Μ.Μ.Ε. 


Έχοντες υπόψειτις διατάξεις: 

1. Της Συμφωνίας μεταξύ των Κυβερνήσεων της 
Ελληνικής Δημοκρατίας και της Ρωσικής Ομοσπονδίας 
περί πολιτιστικής και επιστημονικής συνεργασίας που 
υπογράφηκε στην Αθήνα στις 30 Ιουνίου 1993 και κυρώ¬ 
θηκε με τον υπ’ αριθμ. 2305/1995 Νόμο που δημοσιεύθη- 
κε στο υπ’ αριθ. 87 Φύλλο της Εφημερίδος της 
Κυβερνήσεως τεύχος Α’της 16Μάίου 1995 και αφορά την 
ανάπτυξη της συνεργασίας και των ανταλλαγών μεταξύ 
των δύο χωρών στους τομείς της εκπαίδευσης και της ε¬ 
πιστήμης του πολιτισμού και της τέχνης, του κινη¬ 
ματογράφου, της τηλεόρασης καιτης ραδιοφωνίας. 

2. Του υπό έγκριση Προγράμματος πολιτιστικής και επι¬ 
στημονικής συνεργασίας που υπογράφηκε στην Αθήνα 
στις 14.12.1995, αποφασίζουμε: 

Εγκρίνουμε ως έχει και στο σύνολό του το Πρόγραμμα 
πολιτιστικής και επιστημονικής συνεργασίας μεταξύ των 
Κυβερνήσεων της Ελληνικής Δημοκρατίας και της 
Ρωσικής Ομοσπονδίας για τα έτη 1995-1998 που υπογρά- 
φηκε στην Αθήνα στις 14.12.1995, του οποίου το κείμενο 
σε πρωτότυπο στην ελληνική γλώσσα έχει ως εξής: 


Αθήνα, 30 Μαΐου 1996 
οι ΥΠΟΥΡΓΟΙ 


ΕΞΩΤΕΡΙΚΩΝ 

Θ.ΠΑΓΚΑΛΟΣ 

ΠΟΛΙΤΙΣΜΟΥ 

Σ. ΜΠΕΝΟΣ 


ΕΘΝ. ΠΑΙΔΕΙΑΣ & ΘΡΗΣ/ΤΟΝ 

Γ. ΠΑΠΑΝΔΡΕΟΥ 

ΤΥΠΟΥ & Μ.Μ.Ε. 

Δ. ΡΕΠΠΑΣ 


ΠΡΟΓΡΑΜΜΑ 

ΠΟΛΙΤΙΣΤΙΚΗΣ ΚΑΙ ΕΠΙΣΤΗΜΟΝΙΚΗΣ ΣΥΝΕΡΓΑΣΙΑΣ 
ΜΕΤΑΞΥ 

ΤΗΣ ΚΥΒΕΡΝΗΣΗΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΚΑΙ ΤΗΣ ΚΥΒΕΡΝΗΣΗΣ ΤΗΣ ΡΩΣΙΚΗΣ ΟΜΟΣΠΟΝΔΙΑΣ 
ΓΙΑ ΤΑ ΕΤΗ 1995-1998 

Κατ’ εφαρμογή της Συμφωνίας μεταξύ της Κυβέρνησης 
της Ελληνικής Δημοκρατίας και της Κυβέρνησης της 

Ρωσικής Ομοσπονδίας περί πολιτιστικής και επιστημονι¬ 
κής συνεργασίας που υπεγράφη στην Αθήνα στις 30 
Ιουνίου 1993 με σκοπότην ανάπτυξη της συνεργασίας και 
των ανταλλαγών μεταξύ των δύο χωρών στους τομείς της 
εκπαίδευσης και της επιστήμης, του πολιτισμού και της 
τέχνης, του κινηματογράφου, της τηλεοράσεως και της 
ραδιοφωνίας, 

Επιδιώκοντας την περαιτέρω διεύρυνση της συνεργα¬ 
σίας στοντομέατου πολιτισμού, της επιστήμης και της εκ¬ 
παίδευσης μεταξύ των δύο χωρών, 

Ενεργώντας στο πνεύμα των αρχώντης Τελικής πράξης 
της Διάσκεψης για την Ασφάλεια και τη Συνεργασία στην 
Ευρώπη, που υπογράφηκε στο Ελσίνκι το 1975, της χάρ¬ 
τας των Παρισίων για τη Νέα Ευρώπη του 1990, καθώς και 
του Τελικού Κειμένου του Συμποσίου της Κρακοβίας για 
την πολιτιστική κληρονομιά των κρατών - μελών της ΔΑΣ 
του 1991, 

Η μικτή Ελληνο-Ρωσική επιστήμη εκπόνησε στη σύνοδό 
της, που έλαβε χώρα στην Αθήνα από 11 έως 14 
Δεκεμβρίου του 1995, το ακόλουθο Πρόγραμμα πολιτι¬ 
στικής και επιστημονικής συνεργασίας για την περίοδο 
των ετών 1995-1998. 

I. ΠΟΛΙΤΙΣΜΟΣ ΚΑΙ ΤΕΧΝΗ 

Άρθρο 1 

Τα δύο Μέρη θα ενθαρρύνουν την απ’ ευθείας συνερ¬ 
γασία μεταξύ οργανώσεων του πολιτιστικού χώρου με 
σκοπό την πραγματοποίηση περιοδειών θεατρικών, μου¬ 
σικών και λοιπών καλλιτεχνικών συγκροτημάτων καθώς 
και μεμονωμένων καλλιτεχνών. 

Οι εμφανίσεις αυτές θα οργανώνονται δι' απ’ ευθείας 
συνεννοήσεων μεταξύ των ενδιαφερομένων οργανώσε¬ 
ων σε εμπορική ή μη εμπορική βάση και υπό τον όρον της 
αμοιβαιότητας. 

Άρθρο 2 

Κατά τη διάρκεια ισχύος του παρόντος Προγράμματος 
και κατά προτίμηση το δεύτερο εξάμηνο του 1997 τα 
Μέρη θα οργανώσουν «Ημέρες ελληνικού πολιτισμού στη 
Ρωσία». 

Ο αριθμός των εκδηλώσεων, η αριθμητική σύνθεση των 
μετεχόντων, το εύρος και η ονομασία των εκθέσεων, ό¬ 
πως και οι ακριβείς ημερομηνίες διεξαγωγής θα συμφω- 
νηθούν και θα καθορισθούν από τους εκπροσώπους των 
Μερών εώς την 1η Νοεμβρίου 1996. 

Άρθρο 3 

Κατά τη διάρκεια της ισχύος του παρόντος Προ¬ 
γράμματος τα Μέρη θα ανταλλάξουν μία έκθεση εικαστι¬ 
κών τεχνών ή λαογραφικού περιεχομένου. Το είδος και τα 
θέματα των εκθέσεων θα καθορισθούν δια της διπλωμα¬ 
τικής οδού. 

Η Διεύθυνση Βυζαντινών και Μεταβυζαντινών Μνημείων 
του Υπουργείου Πολιτισμού της Ελλάδας, σε συνεργασία 
με το Κρατικό Ερμιτάζ, θα συνεργασθούν για την πραγ¬ 
ματοποίηση έκθεσης βυζαντινών εικόνων και βυζαντινών 
εικονογραφημένων χειρογράφων, το 1998, στη 
Θεσσαλονίκη. Οι συγκεκριμένοι όροι της οργάνωσης της 
έκθεσης θα συμφωνηθούν απ’ ευθείας μεταξύ της παρα¬ 
πάνω Διεύθυνσης και του Κρατικού Ερμιτάζ. 

Άρθρο 4 

Κατά τη διάρκεια της ισχύος του παρόντος Προγ¬ 


ράμματος τα δύο Μέρη θα ανταλλάξουν δύο (2) ειδικούς 
των εικαστικών τεχνών, μέχρι επτά (7) ημέρες ο καθένας, 
με σκοπό την ενημέρωσή τους και την ανταλλαγή απόψε¬ 
ων σε θέματα της ειδικότητας τους. 

Άρθρο 5 

Κατά τη διάρκεια της ισχύος του παρόντος 
Προγράμματος τα Μέρη θα ανταλλάξουν πέντε ή έξι (5-6) 
ειδικούς από διαφόρους τομείς της λογοτεχνίας και 
τέχνης (θέατρο, μουσική, χορός, λαογραφία κ.λπ.) μέχρι 
επτά (7) ημέρες ο καθένας για ανταλλαγή πληροφοριών 
και εμπειριών σε θέματα της ειδικότητάς τους. 

Τα Μέρη θα ενθαρρύνουν την ανταλλαγή σκηνοθετών, 
σεναριογράφων, χορογράφων, σκηνογράφων και μου¬ 
σικοσυνθετών για το ανέβασμα παραστάσεων στην άλλη 
χώρα. Οι όροι των ανταλλαγών θα συμφωνούνται μεταξύ 
των ενδιαφερομένων οργανώσεων των δύο χωρών. 

Άρθρο 6 

Τα Μέρη θα ενθαρρύνουν τη συμμετοχή εκπροσώπων 
του πολιτιστικού χώρου σε Διεθνείς Διαγωνισμούς, 
Φεστιβάλ, Εκθέσεις Βιβλίου, Συνέδρια και άλλες πολιτι¬ 
στικές εκδηλώσεις, που οργανώνονται αντίστοιχα στην 
Ελλάδα και τη Ρωσία. 

Άρθρο 7 

Κατά τη διάρκεια της ισχύος του παρόντος Προ¬ 
γράμματος τα Μέρη θα ανταλλάξουν δύο - τρεις (2-3) ει¬ 
δικούς στον τομέα της αρχαιολογίας, της συντήρησης έρ¬ 
γων τέχνης και της αναστήλωσης, για διάστημα μέχρι δέ¬ 
κα (10) ημέρες ο καθένας, για να ενημερωθούν σε θέματα 
της ειδικότητάς τους και να ανταλλάξουν εμπειρίες 
κοινού ενδιαφέροντος. 

Άρθρο 8 

Προς το σκοπό της καλύτερης γνωριμίας με την Τέχνη 
και τον Πολιτισμό της άλλης χώρας, τα Μέρη θα ενθαρ¬ 
ρύνουν τη συνεργασία και τις απ’ ευθείας επαφής μεταξύ 
των αντίστοιχων ενώσεων συγγραφέων, συνθετών των 
δύο χωρών, καθώς και μεταξύ του Επιμελητηρίου 
Εικαστικών Τεχνών της Ελλάδος και της Ένωσης 
Ζωγράφων της Ρωσίας. 

Άρθρο 9 

Τα Μέρη θα ενθαρρύνουν την απ’ ευθείας συνεργασία 
μεταξύ των εκδοτικών οίκων των δύο χωρών, για την έκ¬ 
δοση σε μετάφραση συγχρόνων λογοτεχνικών κειμένων 
της κάθε χώρας. 

Προς το σκοπό αυτό θα ενθαρρύνουν την ανταλλαγή 
εκπροσώπων εκδοτικών οίκων ή μεταφραστών. 

Άρθρο 10 

Τα Μέρη θα ενθαρρύνουν τη συνεργασία στον τομέα 
της προστασίας των δικαιωμάτων πνευματικής ιδιοκτη¬ 
σίας. 

II. ΚΙΝΗΜΑΤΟΓΡΑΦΟΣ 

Άρθρο 11 

Κατά τη διάρκεια της ισχύος του παρόντος Προ¬ 
γράμματος τα δύο Μέρη: 

©α οργανώσουν επ’ αμοιβαιότητι εβδομάδα Ελληνικού 
Κινηματογράφου στην Μόσχα και εβδομάδα Ρωσικού κι- 

νηματογράφου στην Αθήνα, κατά τη διάρκεια της οποίας 
θα αποσταλούν δύο (2) ειδικοί σε θέματα κινη¬ 
ματογράφου για χρονικό διάστημα μέχρι πέντε (5) ημέρες 
έκαστος. 

Οι λοιπές τεχνικό - οικονομικές λεπτομέρειες θα αποφα- 
σισθούν δι’ απ’ ευθείας συνεργασίας μεταξύ των αρ¬ 
μοδίων Υπηρεσιών. 

Σε περίπτωση επιλογής ταινιών τα Μέρη θα συν¬ 
δράμουν για την αμοιβαία συμμετοχή των κινηματογρα¬ 
φιστών τους στο Διεθνές Φεστιβάλ Μόσχας και στο 
Φεστιβάλ Θεσσαλονίκης. 

III. ΜΕΣΑ ΜΑΖΙΚΗΣ ΕΝΗΜΕΡΩΣΗΣ 

Άρθρο 12 

Τα Μέρη θα συμβάλουν στη διεύρυνση των επαφών και 
στη συνεργασία μεταξύ των ραδιοτηλεοπτικών οργανι¬ 
σμών των δύο χωρών μέσω της ανταλλαγής αντιπροσω¬ 
πειών, ραδιοτηλεοπτικών προγραμμάτων, συμπεριλαμ¬ 
βανομένων και αυτών που ετοίμασε η Ελληνική Πλευρά 
για την μετάδοσή τους στις ρωσικές περιοχές, όπου υ¬ 
πάρχει ελληνικό στοιχείο, μουσικών εγγραφών, τη¬ 
λεοπτικού υλικού, εκλαϊκευμένων επιστημονικών και 
μορφωτικών ταινιών, ντοκυμαντέρ και κινηματογραφικών 
έργων, εκτός εάν οι ανωτέρω ανταλλαγές εμποδίζονται α¬ 
πό εσωτερικές νομικές δεσμεύσεις ή υποχρεώσεις των α¬ 
ντιστοίχων Οργανισμών. 

Άρθρο 13 

Τα Μέρη θα ενθαρρύνουν την περαιτέρω ανάπτυξη των 
σχέσεων μεταξύ των Εθνικών Πρακτορείων Ειδήσεων 
ΙΤΑΡ - ΤΑΣΣ και ΑΠΕ σύμφωνα με την ισχύουσα συμφωνία 
για συνεργασία. 

Άρθρο 14 

Τα Μέρη θα ενθαρρύνουν την ανάπτυξη της συνεργα¬ 
σίας μεταξύ των δημοσιογραφικών ενώσεων των δύο χω¬ 
ρών. 

IV. ΕΠΙΣΤΗΜΗ ΚΑΙ ΕΚΠΑΙΔΕΥΣΗ 

Άρθρο 15 

Τα Μέρη θα ενθαρρύνουν την απ’ ευθείας συνεργασία 
μεταξύ των Ανωτάτων Εκπαιδευτικών Ιδρυμάτων και των 
Ακαδημιών Επιστημώντων δύο χωρών. 

Άρθρο 16 

Τα Μέρη θα ενθαρρύνουν την άμεση συνεργασία μετα¬ 
ξύ των επιστημονικών και των ερευνητικών κέντρων στα 
Πανεπιστήμια και τα Ινστιτούτα για την ανάπτυξη της παι¬ 
δείας. 

Άρθρο 17 

Τα Μέρη θα διευκολύνουν τη συμμετοχή των επισήμως 
προσκεκλημένων επιστημόνων των δύο χωρών στα διε¬ 
θνή συνέδρια, στις συνδιασκέψεις και στα συμπόσια που 
θα διεξάγονται στη Ρωσία και στην Ελλάδα. 

Άρθρο 18 

Τα Μέρη θα ανταλλλάσουν ετησίως τέσσερεις (4) επι¬ 
στήμονες από το διδακτικό προσωπικό των Ανωτάτων 
Εκπαιδευτικών Ιδρυμάτων τους και ερευνητές των 
Ακαδημιών τους, για ανταλλαγή απόψεων σε θέματα του 
αντικειμένου τους, διεξαγωγή ερευνητικών εργασιών και 


πραγματοποίηση διαλέξεων. Η διάρκεια παραμονής ορί¬ 
ζεται μέχρι τριάντα (30) ημέρες για τον καθένα. 

Άρθρο 19 

Τα Μέρη θα χορηγούν ετησίως υποτροφίες συνολικής 
διάρκειας είκοσι (20) μηνών για κάθε μέρος, σε 
πτυχιούχους ανώτατων εκπαιδευτικών ιδρυμάτων για με¬ 
ταπτυχιακές σπουδές ή έρευνα. 

Η ελληνική πλευρά θα ανανεώνει μέχρι και το ακαδη¬ 
μαϊκό έτος 1998-1999 την μία (1) ήδη χορηγηθείσα 
υποτροφία για προπτυχιακές σπουδές, του ελληνικής κα¬ 
ταγωγής φοιτητή, σε τμήμα ελληνικής φιλολογίας. Η 
διάρκεια της παραπάνω υποτροφίας για κάθε ακαδημαϊ¬ 
κό έτος είναι δέκα (10) μήνες 

Άρθρο 20 

Τα Μέρη θα συνεχίσουν να διαβουλεύονται για να εξε¬ 
τάσουν τις δυνατότητες αμοιβαίας αναγνώρισης της 
ισοτιμίας των τίτλων σπουδών όλωντων βαθμίδωντης εκ¬ 
παίδευσης, λαμβάνοντας υπόψη τις Διεθνείς υποχρεώ¬ 
σεις της κάθε χώρας καθώς και την ισχύουσα σε κάθε χώ¬ 
ρα νομοθεσία. 

Άρθρο 21 

Τα Μέρη θα ενθαρρύνουν την αμοιβαία μελέτη και δι¬ 
δασκαλία της ελληνικής και ρωσικής γλώσσας, της 
λογοτεχνίας και του πολιτισμού το ένα του άλλου και για 
τον σκοπό αυτό θα ανταλλάσσουν ειδικούς όλωντων βαθ¬ 
μίδωντης εκπαιδεύσεως για τη διεξαγωγή επιστημονικών 
ερευνών, τη διοργάνωση διαλέξεων και τη συμμετοχή σε 
σεμινάρια. Γιατον σκοπό αυτό τα Μέρη θα ανταλλάσσουν 
κάθε χρόνο αντιπροσωπείες αποτελούμενες από τρεις (3) 
ειδικούς για διάστημα μέχρι δεκαπέντε (15) ημέρες κάθε 
μία. 

Άρθρο 22 

Τα Μέρη εξέφρασαν την ικανοποίησή τους για την ανά¬ 
πτυξη της διδασκαλίας της ρωσικής γλώσσας στην 
Ελλάδα. 

Τα Μέρη θα εξετάσουν την δυνατότητα ίδρυσης στην 
Αθήνα παραρτήματος του Ινστιτούτου ρωσικής γλώσσας 
Α.Σ. Πούσκιν καθώς και αντιστοίχου ιδρύματος διδασκα¬ 
λίας της ελληνικής γλώσσας στη Μόσχα. 

Εξ άλλου το Ινστιτούτο ρωσικής γλώσσας Α.Σ. Πούσκιν 
είναι πρόθυμο να δεχθεί Έλληνες πολίτες για διάφορες 
μορφές πρακτικής εξάσκησης της ρωσικής γλώσσας, συ¬ 
μπεριλαμβανομένων των διδασκόντων για επιστημονο- 
μεθοδική πρακτική εξάσκηση και για επιμόρφωση πάνω 
στο σύστημα εκπαίδευσης με διδάσκαλο και στο σύστημα 
εκπαίδευσης με αλληλογραφία, σε ανταποδοτική 
οικονομική βάση. 

Άρθρο 23 

Τα Μέρη θα συνεργάζονται για την περαιτέρω ανάπτυξη 
της διδασκαλίας της ελληνικής σ’ εκείνες τις περιοχές και 
τις πόλεις της Ρωσίας, όπου διαμένει ελληνικό στοιχείο. 

Προς τον σκοπό αυτό: 

Τα Μέρη θα προβούν σ’ όλες τις αναγκαίες ρυθμίσεις 
για την απόσπαση εκπαιδευτικών όλωντων βαθμίδωντης 
εκπαίδευσης, για την διδασκαλία της ελληνικής γλώσσας 
και του πολιτισμού σε τμήματα τάξεων μητρικής γλώσ¬ 
σας, είτε ενταγμένα στο πρόγραμμα εκπαίδευσης που 
παρέχεται στη Ρωσία, είτε μη ενταγμένα απογευματινά 

τμήματα, καθώς και σε έδρες ελληνικής γλώσσας 
Πανεπιστημίων και Ινστιτούτων στη χώρα αυτή. 

Η ελληνική πλευρά θα στείλει στα σχολεία και στα εκ¬ 
παιδευτικά ιδρύματα της Ρωσίας, όπου διδάσκεται η ελ¬ 
ληνική γλώσσα, σχολικά εγχειρίδια, εποπτικά μέσα διδα¬ 
σκαλίας και άλλο σχολικό υλικό. 

Η ρωσική πλευρά θα αποστείλει στην ελληνική πλευρά 
στοιχεία, κατά βαθμίδα εκπαίδευσης, όσον αφορά τον αριθ¬ 
μό των σπουδαστών που διδάσκονται την ελληνική γλώσσα 
και όσον αφορά τους διδάσκοντες την ελληνική γλώσσα. 

Τα Μέρη θα ανταλλάξουν τρεις (3) εμπειρογνώμονες για 
την από κοινού επεξεργασία, τη συμπλήρωση και τη διόρ¬ 
θωση, από γλωσσολογική άποψη, των διδακτικών υλικών 
που χρησιμοποιούνται στη Ρωσία για τη διδασκαλίατης ελ¬ 
ληνικής γλώσσας, καθώς και των ωρολογίων και των ανα¬ 
λυτικών προγραμμάτων, που εφαρμόζονται στα σχολεία 
της Ρωσίας για τη διδασκαλία αυτής της γλώσσας. 

Η ελληνική πλευρά προτίθεται να αποστέλλει ετησίως 
στη Ρωσία τρεις (3) εκπαιδευτικούς για να δίνουν διαλέ¬ 
ξεις πάνω στη γλώσσα, στην ιστορία και στον πολιτισμό 
στα εκπαιδευτικά ιδρύματα και στα σχολεία των πε¬ 
ριοχών, στις οποίες φοιτούν άτομα ελληνικής καταγωγής. 
Η διάρκεια παραμονής τους ορίζεται μέχρι 10 ημέρες για 
τον καθένα. 

Η ελληνική πλευρά, κατά τη διάρκεια της ισχύος του πα¬ 
ρόντος Προγράμματος, θα καλεί ετησίως δέκα πέντε (15) 
φοιτητές και μαθητές ελληνικής καταγωγής, που θα διδά¬ 
σκονται την ελληνική γλώσσα και δέκα (10) εκπαιδευ¬ 
τικούς της ελληνικής γλώσσας. Η ελληνική πλευρά θα κα¬ 
λύπτει τα έξοδα διαμονής, διατροφής, διδάκτρων και 
έξοδα ιατροφαρμακευτικής περίθαλψης σε περίπτωση ε¬ 
κτάκτου ανάγκης. 

Άρθρο 24 

Τα Μέρη θα ανταλλάσσουν ετησίως μία αντιπροσωπεία 
διοικητικών στελεχών του σχολικού συστήματος, 
αποτελούμενη από δύο ως τρία (2-3) άτομα για χρονικό 
διάστημα το πολύ δύο εβδομάδων κάθε χρόνο με σκοπό 
την εργασία πάνω σε σύμφωνη μένα θέματα. 

Άρθρο 25 

Τα Μέρη θα ενθαρρύνουν την ανταλλαγή πληροφοριών 
περί του εκπαιδευτικού συστήματος της άλλης χώρας. 

Άρθρο 26 

Κατάτην διάρκεια ισχύος του παρόντος Προγράμματος 
τα Μέρη θα ανταλλάξουν μία αντιπροσωπεία ειδικών ε¬ 
παγγελματικής εκπαίδευσης, αποτελούμενη από δύο - 
τρία (2-3) άτομα για χρονικό διάστημα μέχρι δύο εβδομά¬ 
δων με σκοπό την ανταλλαγή πληροφοριών πάνω στην 
οργάνωση της επαγγελματικής εκπαίδευσης και την εξέ¬ 
ταση θεμάτων συνεργασίας στοντομέα αυτό. 

Άρθρο 27 

Τα δύο Μέρη θα ενθαρρύνουν τη συνεργασία μέσω του 
διηπειρωτικού προγράμματος ΤΕΜΡΙΙ3-ΤΑΟΙ3 της 
Ευρωπαϊκής Ένωσης. 

Άρθρο 28 

Τα Μέρη θα συστήσουν Μικτή Επιτροπή για τη μελέτη 
της αποδόσεως της Ιστορίας, Γεωγραφίας, Πολιτισμού 
και Οικονομίας του ενός Μέρους στα σχολικά εγχειρίδια 
του ετέρου. 


Η ανωτέρω Επιτροπή θα αποτελείται από 3 -4 μέλη εκά- 
στης πλευράς και θα συνέρχεται κατόπιν αιτήματος του ε¬ 
νός Μέρους, εναλλάξ, στην Αθήνα και τη Μόσχα, προκει- 
μένου να εξετάζει το περιεχόμενο των προαναφερθέντων 
εγχειριδίων και να προβαίνει σε συστάσεις όταν κρίνει 
τούτο αναγκαίο. 

V. ΒΙΒΛΙΟΘΗΚΕΣ ΑΡΧΕΙΑ 

Άρθρο 29 

Τα δύο Μέρη θα ενθαρρύνουν την ανάπτυξη των επα¬ 
φών και τη συνεργασία μεταξύ των κρατικών βιβλιοθηκών 
της Ρωσίας και της Εθνικής Βιβλιοθήκης και των 
δημοσίων βιβλιοθηκών της Ελλάδος σύμφωνα με τη 
νομοθεσία της κάθε χώρας. 

Άρθρο 30 

Τα Μέρη θα ανταλλάξουν κατά την διάρκεια της ισχύος 
του παρόντος Προγράμματος δύο (2) ειδικούς βιβλιοθη¬ 
κών μέχρι επτά (7) ημέρες έκαστος, προκειμένου να α¬ 
νταλλάξουν εμπειρίες σε θέματα της αρμοδιότητάς τους. 

Συντονιστές από ρωσικής πλευράς θα είναι το 
Υπουργείο Πολιτισμού, ενώ από ελληνικής πλευράς το 
Υπουργείο Εθνικής Παιδείας και Θρησκευμάτων. 

Άρθρο 31 

Τα Μέρη θα συμβάλλουν στην ανάπτυξη της συνεργα¬ 
σίας μεταξύτης Κρατικής Υπηρεσίας Αρχείωντης Ρωσίας 
και των Γενικών Κρατικών Αρχείωντης Ελλάδος. 

VI. ΠΡΟΣΤΑΣΙΑ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ- 
ΛΟΙΠΕΣ ΑΝΤΑΛΛΑΓΕΣ 

Άρθρο 32 

Τα Μέρη θα συμβάλλουν στην ανάπτυξη των ανταλλα¬ 
γών και της συνεργασίας μεταξύ των Εθνικών τους 
Επιτροπών στην ΟΥΝΕΣΚΟ. 

Άρθρο 33 

Τα Μέρη εκφράζουν την πρόθεσή τους να συνερ¬ 
γάζονται στον τομέα της προστασίας της πολιτιστικής 
κληρονομιάς, όπως αυτή καθορίζεται στο άρθρο 1 της 
Σύμβασης της ΟΥΝΕΣΚΟ «αφορώσης εις τα ληπτέα μέ¬ 
τρα δια την απαγόρευσιν και παρεμπόδισιν της πα¬ 
ράνομης εισαγωγής, εξαγωγής και μεταβιβάσεωςτης κυ- 
ριότητος των πολιτιστικών αγαθών» (Παρίσι 1970) και ε¬ 
ξειδικεύεται στην εσωτερική νομοθεσία των δύο χωρών. 

Η συνεργασία για την πάταξη της παράνομης διακίνη¬ 
σης (εισαγωγής, εξαγωγής και μεταβίβασης της κυριότη¬ 
τας) των ως άνω αγαθών θα πραγματοποιείται βάσει του 
άρθρου 10 της από 30.6.93 Συμφωνίας συνεργασίας στον 
τομέα της προστασίας της πολιτιστικής κληρονομιάς με¬ 
ταξύ της Κυβερνήσεως της Ελληνικής Δημοκρατίας και 
της Κυβερνήσεως της Ρωσικής Ομοσπονδίας. 

VII. ΑΘΛΗΤΙΣΜΟΣ ΚΑΙ ΝΕΟΛΑΙΑ 

Άρθρο 34 

Τα Μέρη θα ενθαρρύνουντην συνεργασία στο χώρο του 
Αθλητισμού και της Φυσικής Αγωγής και θα επιδιώξουν 
την πραγματοποίηση αμέσων επαφών και την στενότερη 
συνεργασία μεταξύ των Αθλητικών φορέων των δύο χω¬ 
ρών. Το περιεχόμενο και οι λεπτομέρειες αυτής της 
Συνεργασίας θα καθορίζονται απ’ ευθείας από τους ανω¬ 
τέρω αναφερομένους φορείς. 

Άρθρο 35 

Οι σχέσεις συνεργασίας ανάμεσα στους Οργανισμούς 
Νεότητας των δύο χωρών καθορίζονται από το πρω¬ 
τόκολλο συνεργασίας μεταξύ Γενικής Γραμματείας Νέας 
Γενιάς και της Επιτροπής της Ρωσικής Ομοσπονδίας για 
θέματα νεολαίας. 

Τα δύο μέρη επιθυμούν την σύσφιξη των σχέσεων των 
νέωντωνδύο χωρών και γι’ αυτότο λόγο θα ενθαρρύνουν 
τις ανταλλαγές μεταξύ φορέων και οργανώσεων νέων με 
δραστηριότητες κοινωνικού, πολιτιστικού και αναπτυ¬ 
ξιακού χαρακτήρα. 

Άρθρο 36 

Η ρωσική πλευρά θα στείλει στην Ελληνική Δημοκρατία 
αντιπροσωπεία κρατικών στελεχών επί θεμάτων νεολαί¬ 
ας, αποτελούμενη από τέσσερα (4) άτομα, για πέντε (5) η¬ 
μέρες την άνοιξη του 1996 με σκοπό την ενημέρωσή τους 
για τη λειτουργία συναφών δομών της Ελλάδος, και επί¬ 
σης θα δεχθεί ανάλογη αντιπροσωπεία στη Μόσχα εντός 
του 1996. 

Άρθρο 37 

Η ρωσική πλευρά θα δεχθεί την άνοιξη του 1996 αντι¬ 
προσωπεία από τέσσερεις (4) εκπροσώπους κοινωνικών 
οργανώσεων νέων της Ελλάδος για να δημιουργηθούν ά¬ 
μεσες επαφές με αντίστοιχους εταίρους στη Ρωσία. Η α¬ 
νταποδοτική επίσκεψη της αντίστοιχης ρωσικής αντι¬ 
προσωπείας στην Ελλάδα θα μπορούσε να γίνει το δεύ¬ 
τερο εξάμηνο του 1996. 

Άρθρο 38 

Η ρωσική πλευρά θα στείλει στην Ελληνική Δημοκρατία 
αντιπροσωπεία στελεχών των Μ.Ε. των οργανώσεων νέ¬ 
ων, αποτελούμενη από πέντε (5) άτομα για πέντε ημέρες 
την άνοιξη του 1997 και θα δεχθεί στη Ρωσία ανάλογη α¬ 
ντιπροσωπεία της Ελλάδος το φθινόπωρο του 1997. 

Άρθρο 39 

Η ρωσική πλευρά θα δεχθεί την άνοιξη του 1996 αντι¬ 
προσωπεία στελεχών κοινωνικών Οργανώσεων νέων και 
ειδικών στον τομέα της απασχόλησης της νεολαίας της 
Ελλάδος, αποτελούμενη από έξι (6) άτομα για 7 ημέρες. 

VIII. ΓΕΝΙΚΕΣ ΔΙΑΤΑΞΕΙΣ 

Άρθρο 40 

Οι διατάξεις του παρόντος Προγράμματος δεν 
αποκλείουν τη διεξαγωγή, με συμφωνία των Μερών, δια 
της διπλωματικής οδού, και άλλων εκδηλώσεων και α¬ 
νταλλαγών στους τομείς του πολιτισμού, της εκπαίδευ¬ 
σης και του αθλητισμού. 

Άρθρο 41 

Τα Μέρη θα αλληλοενημερώνονται εγκαίρως γιατις διε¬ 
θνείς συνδιασκέψεις, τους διαγωνισμούς, τα Φεστιβάλ 
και τις άλλες εκδηλώσεις που θα πραγματοποιούνται στις 
χώρες τους. Θα αποστέλλουν εγκαίρως προσκλήσεις το 
ένα στο άλλο για τη συμμετοχή σ’ αυτές σύμφωνα με τον 
κανονισμό της κάθε εκδηλώσεως. 

Άρθρο 42 

Το συνημμένο Παράρτημα, που περιλαμβάνει τις γενι¬ 
κές και οικονομικές διατάξεις της υλοποίησης του παρό¬ 


ντος Προγράμματος, αποτελεί αναπόσπαστο τμήμα 
αυτού. 

Άρθρο 43 

Η επόμενη σύνοδος της Μικτής ελληνο-ρωσικής 
Επιτροπής θα λάβει χώρα στη Μόσχα το δεύτερο ήμισυ 
του 1998. Η ακριβής ημερομηνία θα ανακοινωθεί δια της 
διπλωματικής οδού. 

Άρθρο 44 

Το παρόν Πρόγραμμα το οποίο τίθεται σε ισχύ από την 
ημέρα της υπογραφήςτου και θα ισχύσει έως και την 31η 
Δεκεμβρίου 1998. 

Έγινε στην Αθήνα, 14 Δεκεμβρίου 1995, σε δύο αντίτυ¬ 
πα, το καθένα στην ελληνική και στη ρωσική γλώσσα. Και 
τα δύο αντικείμενα έχουν την ίδια ισχύ. 

Για την Κυβέρνηση της Για την Κυβέρνηση της 

Ελληνικής Δημοκρατίας Ρωσικής Ομοσπονδίας 
(Υπογραφή) (Υπογραφή) 


ΠΑΡΑΡΤΗΜΑ 

Α. ΓΕΝΙΚΟΙ ΟΡΟΙ ΑΝΤΑΛΛΑΓΩΝ ΣΤΟΝ ΤΟΜΕΑ ΤΗΣ 
ΕΠΙΣΤΗΜΗΣ ΚΑΙ ΤΗΣ ΕΚΠΑΙΔΕΥΣΗΣ 

α) Ανταλλαγές επιστημόνων-ειδικών 

1. Οι υποψήφιοιπρος ανταλλαγή σύμφωνα με τις διατά¬ 
ξεις του παρόντος Προγράμματος θα ορίζονται από τη 
χώρα αποστολής, η οποία θα ενημερώνει την χώρα 
υποδοχής, τρεις (3) μήνες πριν από την προτεινόμενη η¬ 
μερομηνία αναχώρησής τους. Η χώρα αποστολής θα πα¬ 
ρέχει επίσης στη χώρα υποδοχής όλες τις απαραίτητες 
πληροφορίες για τον επιστημονικό βαθμό, επαγγελματι¬ 
κά προσόντα και τους τίτλους των συμμετεχόντων στον 
σχετικό τομέα, καλή γνώση της γλώσσας της χώρας 
υποδοχής ή της αγγλικής ή γαλλικής γλώσσας, το προτει- 
νόμενο πρόγραμμα εργασίας και τη διάρκεια παραμονής, 
καθώς και βιογραφικά στοιχεία και κάθε άλλη χρήσιμη 
πληροφορία. 

2. Η χώρα υποδοχής θα γνωστοποιήσει στη χώρα 
αποστολής τη σύμφωνη γνώμη της τουλάχιστον ένα μήνα 
πριντηνπροτεινόμενη ημερομηνία αναχώρησης. Μετάτη 
λήψη της συμφώνου γνώμης από τη χώρα υποδοχής, η 
χώρα αποστολής θα κοινοποιήσει την ακριβή ημερομηνία 
αναχώρησης τουλάχιστον δέκα πέντε (15) ημέρες νωρί¬ 
τερα. 

β) Ανταλλαγή υποτρόφων 

1. Η χώρα που προσφέρει τις υποτροφίες, θα τις α¬ 
νακοινώνει παρέχοντας τις λεπτομερείς πληροφορίες το 
αργότερο ως τις 31 Ιανουάριου κάθε χρόνου. 

2. Η πλευρά που στέλνει τους υποτρόφους θα προωθεί 
τους φακέλλους των υποψηφίων στη χώρα υποδοχής το 
αργότερο ως τις 31 Μαρτίου κάθε χρόνου. 

3. Οι φάκελλοι των υποψηφίων πρέπει να περιέχουν: 

- βιογραφικό σημείωμα 

-αντίγραφατωνδιπλωμάτωνήτωντττυχίων επικυρωμένα 

- αναλυτικό πρόγραμμα σπουδών ή εργασίας 

- πιστοποιητικό υγείας. 

4. Η χώρα υποδοχής θα ανακοινώνει την έγκριση των 
υποψηφίων ως τις 30 Ιουνίου κάθε χρόνου. 

5. Οι υπότροφοι θαπρέπει να μιλούν είτε τη γλώσσα της 
χώρας που προσφέρει την υποτροφία είτε αγγλικά ή γαλ¬ 
λικά. Οι υπότροφοι που θα παρακολουθήσουν μετά- 

πτυχιακό πρόγραμμα στην Ελλάδα ή την Ρωσία θα πρέπει 
να γνωρίζουν την ελληνική γλώσσα ή την ρωσική γλώσσα 
αντίστοιχα. 

Β. ΟΙΚΟΝΟΜΙΚΟΙ ΟΡΟΙ ΑΝΤΑΛΛΑΓΩΝ ΣΤΟΝ ΤΟΜΕΑ 
ΤΗΣ ΕΠΙΣΤΗΜΗΣ ΚΑΙ ΤΗΣ ΕΚΠΑΙΔΕΥΣΗΣ 

Το έξοδα μετάβασης των προσώπων, αντιπροσωπειών 
κ.λπ. που ανταλλάσσονται βάσει του παρόντος 
Προγράμματος, ως την πρωτεύουσα της χώρας 
υποδοχής και τανάπαλιν, αναλαμβάνονται από τη χώρα 
αποστολής, εκτός από τους Έλληνες υποτρόφους οι 
οποίοι θα επιβαρύνονται οι ίδιοι με τα έξοδα μετάβασης 
και επιστροφής τους, 
α) Ανταλλαγές επιστημόνων-ειδικών 

1. Η Ελληνική πλευρά θα καταβάλει στους Ρώσους 
φιλοξενουμένους σύμφωνα με το παρόν Πρόγραμμα, τα 
εξής: 

- Ημερήσια αποζημίωση 18.000 δραχμών για έξοδα 
διαμονής και διατροφής. 

- Τα έξοδα μετακίνησης εντός της Ελλάδας σύμφωνα με 
το εγκεκριμένο πρόγραμμα εργασίας. 

- Δωρεάν ιατρική περίθαλψη σε περιπτώσεις έκτακτης 
ανάγκης. 

- Τα έξοδα εκδρομής μιας ή δύο (1-2) ημερών σε 
αρχαιολογικούς ή ιστορικούς χώρους. 

2. Η ρωσική πλευρά θα διαθέσει στους Έλληνες φιλο- 
ξενουμένους σύμφωνα με το παρόν Πρόγραμμα, τα ε¬ 
ξής: 

- Ιδιαίτερα δωμάτια σε ξενοδοχεία. 

- Δωρεάν έξοδα μεταφοράς κατά την υποδοχή καιτη συ- 
νόδευση κατάτην αναχώρηση. 

- Δωρεάν ιατρική περίθαλψη σε περιπτώσεις έκτακτης 
ανάγκης. 

- Ημερήσια αποζημίωση σύμφωνα με τους ισχύοντες τη 
στιγμή της αποδοχής οικονομικούς κανονισμούς. 

β) Ανταλλαγή υποτρόφων. 

1. Η ελληνική πλευρά θα εξασφαλίσει στους Ρώσους 
υποτρόφους του άρθρου 19 του παρόντος Προγράμ¬ 
ματος τα εξής: 

- Μηνιαία αποζημίωση 90.000 δρχ. για τους 
προπτυχιακούς υποτρόφους και 100.000 δρχ. για τους 
μεταπτυχιακούς υποτρόφους και τους ερευνητές. 

- Εφάπαξ ποσό για έξοδα εγκατάστασης: 

α) 20.000 δρχ. για όσους εγκατασταθούν στην Αθήνα 
β) 30.000 δρχ. για όσους εγκατασταθούν στην επαρχία. 

- Εφάπαξ ποσό 30.000 δρχ. για την κάλυψη εξόδων με¬ 
τακίνησης στο εσωτερικό της χώρας, σύμφωνα με το ε¬ 
γκεκριμένο πρόγραμμα μεταπτυχιακών σπουδών ή έρευ¬ 
νας των υποτρόφων. 

- Απαλλαγή από δίδακτρα. 

- Δωρεάν ιατροφαρμακευτική περίθαλψη σε περίπτωση 
έκτακτης ανάγκης. 

2. Η ρωσική πλευρά θα εξασφαλίσει στους Έλληνες 
υποτρόφους του άρθρου 19 του παρόντος Προ¬ 
γράμματος τα εξής: 

- Μηνιαίο ποσό για τη συντήρησή τους ίσο με το ποσό 
που χορηγείται στους Ρώσους μεταπτυχιακούς φοιτητές, 
λαμβανομένων υπόψη της ενδεχομένης τιμαριθμοποίη¬ 
σης και του πραγματικού κόστους ζωής. 

- Κατάλληλη δωρεάν κατοικία, εκπαίδευση και ιατρική 
περίθαλψη σε περίπτωση έκτακτης ανάγκης. 


Γ. ΓΕΝΙΚΟΙ ΟΡΟΙ ΑΝΤΑΛΛΑΓΩΝ ΣΤΟΝ ΠΟΛΙΤΙΣΤΙΚΟ 
ΤΟΜΕΑ 

Ανταλλαγή προσώπων 

Οι υποψήφιοι για ανταλλαγή στα πλαίσια του παρόντος 
Προγράμματος θα προτείνονται από την αποστέΜ,ουσα 
πλευρά η οποία θα ειδοποιεί περί των υποψηφίων την 
υποδεχόμενη πλευράτρεις (3) μήνες πριν από την προβλε- 
πόμενη ημερομηνία αναχώρησης. Η χώρα αποστολής θα 
εφοδιάζει επίσης τη χώρα υποδοχής με όλες τις απαραί¬ 
τητες πληροφορίες για τα ακαδημαϊκά και επαγγελματικά 
προσόντα, όπως επίσης και για το προτεινόμενο πρό¬ 
γραμμα εργασίας κατά το διάστημα παραμονής, καθώς 
και για κάθε άλλο στοιχείο που θα μπορούσε να θεωρηθεί 
χρήσιμο. Η χώρα υποδοχής θα ειδοποιεί την χώρα 
αποστολής για τη συγκατάθεσή της τουλάχιστον 30 ημέ¬ 
ρες πριν την προτεινόμενη ημερομηνία αναχώρησης. Με 
τη λήψη της συγκατάθεσης της χώρας υποδοχής, η 
αποστέλλουσα χώρα θα της γνωστοποιήσει την ακριβή η¬ 
μερομηνία αναχώρησης του υπό ανταλλαγή προσώπου 
τουλάχιστον δέκα πέντε (15) ημέρες πριν. 

Οι επισκέπτες που θα ανταλλάσσονται μέσα στα πλαί¬ 
σια αυτού του Προγράμματος στον τομέα της πολιτιστι¬ 
κής συνεργασίας θα πρέπει να γνωρίζουν καλά τη γλώσ¬ 
σα της χώρας υποδοχής ή την Αγγλική ή τη Γαλλική γλώσ¬ 
σα. Τα έξοδα διερμηνέα από την Αγγλική ή Γαλλική 
γλώσσα, καλύπτονται σε περίπτωση που αυτό είναι ανα¬ 
γκαίο, από τη χώρα υποδοχής. 

ΟΙΚΟΝΟΜΙΚΟΙ ΟΡΟΙ ΑΝΤΑΛΛΑΓΩΝ ΣΤΟΝ ΠΟΛΙΤΙ¬ 
ΣΤΙΚΟ ΤΟΜΕΑ 

α) Ανταλλαγή προσώπων 

Τα έξοδα ταξιδιού και παραμονής των υπό ανταλλαγή 
προσώπων στα πλαίσια του Προγράμματος θα ρυθ¬ 
μίζονται ως εξής: 

1. Η χώρα αποστολής θα αναλαμβάνει τα έξοδα του τα¬ 
ξιδιού προς και από την πρωτεύουσα της χώρας 
υποδοχής. 

2. Η ελληνική πλευρά θα καταβάλλει: 

- 18.000 δραχμές ημερησίως που θα καλύπτουν τα 
έξοδα ξενοδοχείου και διατροφής 

- Εφάπαξ αποζημίωση 30.000 δρχ. για έξοδα μετακίνη¬ 
σης στο εσωτερικό της χώρας. 

3. Η ρωσική πλευρά παρέχει στους Έλληνες πολίτες 
που μετέχουν στις μη συναλλαγματικές ανταλλαγές, 
διαμονή σε ξενοδοχεία, διατροφή και χρηματικά ποσά για 
τα μικροέξοδα, σύμφωνα με τους υφιστάμενους 
οικονομικούς κανονισμούς κατά τον χρόνο άφιξής τους. 

4. Η χώρα υποδοχής αναλαμβάνει επίσης να παρέχει 
δωρεάν ιατρική και φαρμακευτική περίθαλψη σε περί¬ 
πτωση έκτακτης ανάγκης. 

β) Ανταλλαγή εκθέσεων 

1. Η χώρα αποστολής θα ενημερώνει την χώρα 
υποδοχής τουλάχιστον δώδεκα (12) μήνες πριν για τις η¬ 
μερομηνίες και το θέμα της υπό προετοιμασία έκθεσης. 

2. Η χώρα αποστολής θα καλύπτει τα έξοδα μεταφοράς 
των εκθεμάτων προς και από την πρωτεύουσα της δεχό¬ 
μενης πλευράς. Τα λοιπά έξοδα και οι συγκεκριμένοι όροι 
οργάνωσης των εκθέσεων, θα ρυθμίζονται με ειδική συμ¬ 
φωνία μεταξύ των αρμοδίων φορέων των δύο χωρών. 

3. Τα έξοδα πληρωμής του συνοδεύοντος τα εκθέματα, 
καθώς και οποιουδήποτε άλλου προσώπου το οποίο θεω¬ 
ρείται απαραίτητο για την εγκατάσταση και τη διάλυση 
της έκθεσης θα βαρύνουντη χώρα υποδοχής σύμφωνα με 

τους οικονομικούς όρους που προβλέπονται σ αυτό το 
Πρόγραμμα. 

Τα δύο Μέρη θα συμφωνήσουν για τον αριθμό και την 
διάρκεια παραμονής των προσώπων που θα συνοδεύουν 
την έκθεση. 


4. Οι οικονομικοί και τεχνικοί όροι ανταλλαγής 
αρχαιολογικών εκθέσεων ή άλλων εκθέσεων υψηλού καλ¬ 
λιτεχνικού επιπέδου θα προσδιορίζονται δι’ εγγράφου ει¬ 
δικής συμφωνίας μεταξύ των αρμοδίων φορέων των δύο 
χωρών. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


